Diari Oficial de la Generalitat Valenciana


Sumari del DOGV 3158, del 09-01-1998 (1998/0118)

DECRET 311/1997, de 24 de desembre, del Govern Valencià, pel qual es crea un conservatori professional de música a Ontinyent.
-----------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1997/12/24/311/dof/vci/html**

### Dades del document

Número de DOGV
:   3158

Data del DOGV
:   09-01-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/0118


Data del document
:   24-12-1997

Organisme emissor
:   Conselleria de Cultura, Educació i Ciència

Tipus de document
:   Decret

Anàlisi jurídica

DECRET 311/1997, de 24 de desembre, del Govern Valencià, pel qual es crea un conservatori professional de música a Ontinyent. [98/A0118]
  
La infraestructura per a impartir ensenyaments musicals a la comarca de la Vall d'Albaida consisteix en aquests moments en un conservatori municipal de música a Ontinyent, una escola de música a Agullent, una altra a Aielo de Malferit i dues escoles a Beniatjar; tots aquests centres imparteixen ensenyaments de grau elemental.
  
Aquesta comarca, amb fort arrelament de la tradició musical, no disposa de cap centre en què l'alumnat que ho desitge puga professionalitzar els seus estudis. Es considera necessària la creació d'un conservatori professional de música, la seu del qual s'ha estimat convenient localitzar a Ontinyent, per a atendre la demanda d'aquests ensenyaments.
  
L'Ajuntament d'Ontinyent, en la sessió plenària del dia 19 de juny de 1997, ha acordat cedir a la Generalitat Valenciana un edifici ubicat al carrer de la Pujada de l'Àngel, 2, per a seu d'un conservatori professional de música.
  
En compliment del que s'ha establit en l'article 17 de la Llei Orgànica 8/1985, de 3 de juliol, Reguladora del Dret a l'Educació, a proposta del conseller de Cultura, Educació i Ciència i amb la deliberació prèvia del Govern Valencià, en la reunió del dia 24 de desembre de 1997,
  
DECRETE
  
Article 1
  
Es crea el centre docent següent:
  
Província: València.
  
Municipi: Ontinyent.
  
Domicili: prolongació del carrer José Iranzo, s/n.
  
Domicili provisional: c/ Pujada de la Bola, s/n.
  
Codi: 55479956.
  
Denominació: Conservatori Professional.
  
Capacitat: 270 llocs escolars.
  
Ensenyaments: musicals de grau mitjà.
  
Article 2
  
El conservatori creat iniciarà la seua activitat acadèmica en el curs escolar 1997/98 i impartirà els ensenyaments de grau mitjà establits en el títol II de la Llei Orgànica 1/1990, de 3 d'octubre, d'Ordenació General del Sistema Educatiu, que a continuació es posen en relació:
  
- Piano
  
- Clarinet
  
- Fagot
  
- Flauta
  
- Guitarra
  
- Trombó i similars
  
- Tuba
  
- Oboé
  
- Percussió
  
- Saxòfon
  
- Trompa
  
- Trompeta
  
- Viola
  
- Violí
  
- Violoncel
  
Article 3
  
Transitòriament el centre podrà admetre alumnat que curse els ensenyaments de grau mitjà establits en el Decret 2618/1966, de 10 de setembre.
  
Aquesta autorització perdurarà fins a l'extinció d'aquests ensenyaments, segons el calendari d'aplicació de la Llei d'Ordenació General del Sistema Educatiu establit pel Reial Decret 1.487/1994, d'1 de juliol, pel qual es modifica i completa el Reial Decret 986/1991, de 14 de juny.
  
DISPOSICIONS FINALS
  
Primera
  
Es faculta la Conselleria de Cultura, Educació i Ciència perquè adopte les mesures que siguen necessàries per al compliment i desenvolupament del que s'ha establit en aquest decret, així com per a modificar, si pertoca, el domicili, la denominació, els ensenyaments autoritzats i la configuració del centre.
  
Segona
  
Aquest decret entrarà en vigor el dia de la seua publicació en el Diari Oficial de la Generalitat Valenciana; no obstant això, els seus efectes estaran referits a l'inici del curs escolar 1997/98.
  
València, 24 de desembre de 1997
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Cultura, Educació i Ciència,
  
FRANCISCO E. CAMPS ORTIZ
  
V. ALTRES ANUNCIS
  
a) ORDENAMENT DEL TERRITORI I URBANISME
  
1. Tràmits de procediments dels plans
  
Fomento Urbano, SA


Còpia Permalink ELI